**ÅRSBERETNING FOR 2017**

1. Styrets sammensetning i 2017:
	1. Leder: Per Aaserud Medlemmene
	2. Nestleder: Knut Ellevog Snarøen Vel
	3. Kasserer: Ulf Baur Medlemmene
	4. Sekretær: Bjørn Haakon Bakken Medlemmene
	5. Havnesjef: Ulf Arnesen Medlemmene
	6. Styremedlem: Arne Nielsen Snarøen Vel
	7. Styremedlem: Thor Engebrigtsen Snarøen Vel
	8. Styremedlem: Hans Petter Kvalø Snarøen Sjøspeidergruppe

1. Foreningens drift – styrets beretning:

1.Snarøykilen Båthavn hadde per 31.12.2017 totalt 215 medlemmer. Dette tilsvarer en økning på 3 medlemmer sammenlignet med samme periode i 2016. Det er meldt inn 18 nye medlemmer i 2017 samtidig som 15 medlemmer er utmeldt eller strøket fra medlemslistene som følge av manglende innbetaling av kontingent. Styret vil fortsette sin kritiske gjennomgang av medlemsmassen (reskontroen) med en ambisjon om å slette ikke betalende medlemmer fortløpende.

2.Det har i løpet av året vært avholdt tre styremøter samt en vår og høstdugnad. Den tekniske kvaliteten på båthavnen må sies å være bra selv om vi også denne sesongen har slitt med noe avdrift av enkeltbøyer samt ødelagte førtøyningswire på jollebryggene. Det bør i denne sammenheng påpekes at samtlige joller i våre jollehavner i Sivbukta, Ankerbrygga og Tranga må landsettes og fjernes fra området senest 1 november. Dersom joller blir liggende ved bryggene, uten tilsyn, etter denne tid så vil jollene typisk fylles med vann/snø og bli hengende i førtøyningswiren til denne ryker. Joller eller utstyr som blir henlagt på våre brygger eller på land i løpet av sesongen eller etter endt sesong vil bli levert til gjenvinning da vår avtale med Snarøen Vel klart beskriver at medlemmene ikke kan lagre joller eller utstyr på bryggene eller landområdene innenfor våre brygger.

Båthavnen har tre Pionerjoller til medlemmenes disposisjon. Jollene må altid tilbakeføres til jollebryggene etter bruk. Dette medfører at jollene ikke kan benyttes som slepejoller etter egen båt, ei heller legges igjen i egen bøye når man drar på tur. Videre er det viktig at jollene alltid låses etter endt bruk og at kodeinnstillingen endres.

Hensatt til den gode kvaliteten på båthavnens bøyer og brygger forventes det kun rutinemessig vedlikehold av nevnte objekter i 2018. Styret har heller ikke planer om utlegging av flere bøyer i ytre havn for den kommende sesongen.

3.Snarøykilen Båthavn forestår nå all kommunikasjon med medlemmene via Xmarina, en elektronisk plattform, for kommunikasjon via webside, e-post og sms. En forutsetning for at vi skal lykkes med dette er at vi som medlemmer aktivt bruker systemet til å oppdatere korrekt informasjon om personalia, båttype, bøye og jolleplass. Xmarina er tilgjengelig via vår webside [www.snaroybathavn.no](http://www.snaroybathavn.no) hvor alle medlemmene har fått sin egen side (min side) samt medlemsnummer og passord. Det enkelte medlem er selv ansvarlig for å oppdatere (min side) med relevante endringer i kontaktinformasjonen eller båttype/båtstørrelse.

4.Snarøykilen Båthavn kunne også for sesongen 2017 tildele bøyeplasser til samtlige som søkte innen tidsfristen som er fastsatt til 1 Mars det angjeldende år. Bøyes tildeles etter ansiennitetsprinsippet for medlemskap i Snarøykilen Båthavn.

Snarøykilen Båthavn har lagt ut 7 nye bøyer i sesongen 2017. Dette er delvis til erstatning av utslitte bøyer/moringer og replassering av ikke eksisterende bøyer som er tegnet inn på bøyekartet. Kostnaden pr bøye ferdig utlagt er ca kr 10,000 bøye, bøyetau og moring inkludert. Snarøykilen Båthavn disponerer totalt 129 bøyer i indre og ytre havn samlet.

Styret har foretatt en forsommer og en høstinspeksjon av bøyebruken i foreningen. Inspeksjonen viste at det var totalt 14 ubenyttede bøyer i indre havn og 26 ubenyttede bøyer i ytre havn ved begge inspeksjonene. Styret vil fortsette å ha et kontinuerlig fokus på at tildelte bøye og jolleplasser faktisk benyttes og at de benyttes etter hensikten av rett leietager da fremleie eller utlån av tildelte jolle og/eller bøyeplasser ikke er tillatt. Styret vil derfor fortsette arbeidet med å omfordele ubenyttede bøyer, selv der disse er betalt for, da foreningen ikke kan akseptere at vi har 40 ubenyttede bøyer i båthavnen.

Styret ønsker å motivere medlemmer som disponerer, men ikke benytter bøyer, om å melde dette inn til styret. En oppgivelse av bøye vil garantere bruker ny bøye i samme havneområde som eksisterende bøye (indre eller ytre havn) i de neste 5 årene etter frivillig oppgivelsen av bøyeplass.

5.Snarøykilen Båthavnen har hatt full utnyttelse av jollehavnene i 2017. Dette betyr at samtlige 40 jolleplasser i Sivbukta, Ankerbrygga og Tranga har vært fullt utleid. Kvaliteten på bryggeanlegget er fortsatt meget bra og fordrer kun sesongmessig vedlikehold. Mellomlagring av joller, utstyr eller søppel på våre brygger eller tilstøtende landområder må ikke forekomme da dette er brudd på vår leieavtale av nevnte områder med Snarøen Vel. Henlagte joller og/eller utstyr vil derfor bli fjernet og destruert på Isi avfallsanlegg.

6. Foreningens økonomi er som det fremgår av vedlagt balansen meget god til tross for et underskudd i 2017 på kr 82 495,57 i 2017. Underskuddet skyldes i hovedsak at båthavnen har tatt et tap på fordringer tilsvarende kr 55 040, 00 i 2017. Dette tapet relaterer seg til en reskontro av ikke betalende medlemmer akkumulert over flere år. Reskontroen er i hovedsak knyttet til manglende betaling av medlemskapsavgift. Videre har båthavnen lagt ut 6 nye bøyer i ytre havn tilsvarende en kostnad på kr 60 000,00. Det forventes en klar forbedring av resultatet for 2018 da programmet for utlegging av nye bøyer nå er fullført. Videre forventer vi at tapsavsetninger (tap på krav) vil bli vesentlig redusert i fremtiden da vi i årets regnskap har gjort betydelige avsetninger og dermed ryddet opp i tidligere års etterslep av utestående fordringer. Akkumuleringen av ikke realiserte tap over et antall år skyldes i hovedsak overgangen fra et manuelt regnskapssystem til X-marina, en prosess som har tatt mere tid enn forventet.

Årets underskudd foreslåes dekket over EK, noe som vil medføre en reduksjon i EK fra kr 423 968,81 i 2017 til kr 341 473,24

8. Styrets budsjettforslag for 2018 vil bli fremlagt på årsmøtet Torsdag 8 Mars 2018.

9.Innkomne forslag:

 Det er ingen innkommende forslag til årsmøtet for 2018.

Styret

 Snarøya 27.02.2018